D Habsburg isch d Schtammburg vom Gschlecht vo de Habsburger un ligt am Rand vom Dorf Habsbrg im Schwiizer Kanton Aargau. D Ursprüng vo de Burg liget im 11. Johrhundert. D Burg isch dann immer wiider erwiteret worde un het im 13. Johrhundert ihri gröschti Usdehnig gha. Vom öschtlichi Teil vo de Burg sin hüt numme no Ruine do, de weschtlich Teil isch so erhalte blibe, wi er im Johr 1866 usgseh het. D Burg isch, als Bauwerk mit nationaler Bedütig, unter eidgnössischem Schutz un ghört sit em Johr 2009 zum Museum Aargau.